അട്ടപ്പാടി തെക്കുവട്ടയില് ഭീതിപരത്തി മുറിവാലന് ഒറ്റയാന് അഗളി : അട്ടപ്പാടിയില് ജനവാസകേന്ദ്രത്തില് മുറിവാലന് ഒറ്റയാന്റെ വിളയാട്ടം. കഴിഞ്ഞ രാത്രി എത്തിയ ഇരുപത്തിയഞ്ച് വയസ് പ്രായമുള്ള ഒറ്റയാന് തെക്കുവട്ടയിലെ മുരുകേശന്റെ കൃഷിയിടത്തിലാണ് നാശമുണ്ടാക്കിയത്. കാട്ടാനയെ തുരത്താനെത്തിയ ആര്ആര്ടി സംഘത്തിന്റെ വാഹനത്തിനു നേരെയും കാട്ടാന ചീറിയടുത്തു. മൂന്ന് തവണ വാഹനത്തിന്റെ പിന്നാലെ കാട്ടാന എത്തി. ഏറെ നേരത്തെ പരിശ്രമത്തിനൊടുവില് ആന കാട്ടിലൊളിച്ചെങ്കിലും ഒരു മണിക്കൂറിന് ശേഷം വീണ്ടും ജനവാസ കേന്ദ്രത്തിലേക്കെത്തി. പ്രദേശത്ത് നിരീക്ഷണത്തിലിരുന്ന ആര്ആര്ടി സംഘത്തിനു ഇന്നലെ പുലര്ച്ചെ അഞ്ചരയോടെയാണ് ആനയെ വനത്തിലേക്ക് എത്തിക്കാനായത്. മുറിവാലന് ഒറ്റയാന് നിവാസികളുടെ പേടി സ്വപ്നമായി മാറിയെന്ന് തെക്കുവട്ട നിവാസികള് പറഞ്ഞു. ഫോട്ടോഗ്രാഫര് നിയമനംപാലക്കാട്: ജില്ലാ ഇന്ഫര്മേഷന് ഓഫീസില് അസിസ്റ്റന്റ് ഫോട്ടോഗ്രാഫറെ കരാറടിസ്ഥാനത്തില് നിയമിക്കുന്നു. പ്ലസ്ടു പാസായ ഡിജിറ്റല് ഫോട്ടോഗ്രാഫര് എന്.സി.വി.ടി എസ്. സി.വി.ടി സര്ട്ടിഫിക്കറ്റ് അല്ലെങ്കില് ഫോട്ടോ ജേണലിസത്തില് ഡിപ്ലോമ സര്ട്ടിഫിക്കറ്റ് ഉള്ളവര്ക്ക് അപേക്ഷിക്കാം. പ്രായം 20 നും 30 നും മധ്യേ. അപേക്ഷകര് സ്വന്തമായി ഡിജിറ്റല് ക്യാമറ ഉള്ളവരും ഫോട്ടോ എഡിറ്റിംഗില് സാങ്കേതിക അറിവ് ഉള്ളവരുമാകണം. ജില്ലയില് സ്ഥിരതാമസക്കാരായിരിക്കണം. താത്പര്യമുള്ളവര് 20ന് വൈകിട്ട് അഞ്ചിനകം ജില്ലാ ഇന്ഫര്മേഷന് ഓഫീസില് അപേക്ഷ സമര്പ്പിക്കണം. ഫോണ് : 04912505329.